Diari Oficial de la Generalitat Valenciana


Sumari del DOGV 3262, del 11-06-1998 (1998/4182)

ACORD de 23 d'abril de 1998 de la Comissió Territorial d'Urbanisme de Castelló de la Plana, relatiu al Pla Especial Passeig Marítim en façana litoral nord de Peñiscola.
------------------------------------------------------------------------------------------------------------------------------------------------------------------------

### Dades del document

Número de DOGV
:   3262

Data del DOGV
:   11-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4182


Data del document
:   23-04-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 23 d'abril de 1998 de la Comissió Territorial d'Urbanisme de Castelló de la Plana, relatiu al Pla Especial Passeig Marítim en façana litoral nord de Peñiscola. [1998/4182]
  
Vist l'expedient de referència 970763, del qual resulten els següents
  
Antecedents
  
Primer
  
El Ple de l'Ajuntament de Peñíscola va acordar exposar al públic el Pla Especial mitjançant acord de 3 de maig de 1995, la qual cosa es va dur a terme per anuncis publicats en el periòdic Mediterráneo de 5 de juliol de 1995 i en el Diari Oficial de la Generalitat Valenciana núm. 2.562, de 31 de juliol de 1995. Transcorregut el període d'informació al públic, durant el qual es van formular dues al·legacions, el Ple va aprovar provisionalment el Pla Especial el 26 de setembre de 1997.
  
Segon
  
La documentació enviada per l'Ajuntament de Peñíscola està composta pel Projecte d'obra del passeig marítim en façana litoral nord de Peñíscola i una documentació complementària.
  
Tercer
  
L'Ajuntament de Peñíscola té prevista l'execució de l'obra pública denominada Passeig marítim en façana litoral nord de Peñíscola.
  
Ja que aquesta obra modifica alguns aspectes del vigent Pla General de Peñíscola, el projecte tècnic de la referida obra, acompanyat d'una documentació complementària, es tramita com a Pla Especial, segons estableix l'article 81 de la Llei 6/1994, de 15 de novembre, Reguladora de l'Activitat Urbanística (a partir d'ara LRAU).
  
En resum, les modificacions en el Pla General consisteixen, segons la Memòria del document complementari, en els següents punts:
  
a) La restricció en alguns trams del trànsit rodat pel vial C-2, carretera CS-501, i la seua desaparició en altres, cosa que origina un disseny diferent al contingut en el Pla General.
  
b) L'afecció d'algunes parts frontals de solars a la destinació de creació de placetes en el passeig marítim, cosa que no estava prevista en el Pla General.
  
Quant al trànsit actual, que discorre fonamentalment pel vial C-2 (CS-501), es redistribuirà i acomodarà entre els vials alternatius N-1 N-17 i N-19 com també per l'antiga carretera de Benicarló a Peñíscola i, en últim cas, per la pròpia CN-340, mentre no es concrete la futura actuació de via ràpida entre Benicarló i Peñíscola, concebuda sensiblement paral·lela al traçat actual de la carretera antiga entre Benicarló i Peñíscola.
  
Quart
  
El 21 de setembre de 1995 es va emetre informe previ per la Comissió Informativa d'Urbanisme de Castelló.
  
Cinquè
  
El 13 de gener de 1998 s'ha emés informe favorable per part de la Direcció General de Costes del Ministeri de Medi Ambient.
  
Sisè
  
El 12 de març de 1998 s'ha emés informe favorable per l'Oficina del Pla de Carreteres de la Conselleria d'Obres Públiques, Urbanisme i Transports.
  
Fonaments de dret
  
Primer
  
L'article 81, paràgraf segon, de la LRAU disposa el següent:
  
«La realització material de tota obra pública exigeix verificar, prèviament, la seua compatibilitat amb l'ordenació urbanística i territorial. La verificació, quan l'obra no estiga subjecta a llicència, s'efectuarà sotmetent el seu projecte bàsic als tràmits propis del procediment d'aprovació dels plans especials. Si el projecte modifica el planejament, s'ha de completar amb els documents característics d'aquells plans. Si no el modifica, l'acord d'aprovació provisional legitima la seua completa realització. L'aprovació del projecte dóna lloc al que disposen els articles 33.7 o 72.3».
  
En el cas que ens ocupa, l'obra pública que es pretén dur a terme implica una xicoteta modificació del Pla General de Peñíscola, per la qual cosa el projecte bàsic de l'obra, completat amb els documents necessaris, ha de sotmetre's al procediment d'aprovació dels plans especials.
  
D'aquesta manera, resulta aplicable el procediment d'aprovació dels plans especials regulat en l'article 38 i concordants de la LRAU. De conformitat amb el que disposa l'article 38.3 de la LRAU, conclosa la tramitació municipal, l'aprovació definitiva és competència de la Conselleria competent en Urbanisme.
  
Segon
  
La tramitació ha estat correcta, d'acord amb el que estableixen els articles 38 i següents de la LRAU.
  
Tercer
  
La documentació presentada per l'Ajuntament pot considerar-se com a suficient, als efectes del que preveu l'article 81 de la LRAU.
  
Quart
  
El Pla Especial que ens ocupa ha estat informat favorablement tant per la Direcció General de Costes del Ministeri de Medi Ambient com per part de l'Oficina del Pla de Carreteres de la COPUT. El mencionat pla s'ajusta al que assenyala l'article 81 de la LRAU i la resta de la normativa aplicable, i no existeix obstacle a la seua aprovació definitiva.
  
Cinquè
  
De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, en relació amb el Reglament orgànic d'aquesta Conselleria, aprovat pel Decret 32/1998, de 31 de març, en el present cas, el sotssecretari d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme; dictamen que en el cas de municipis de menys de 50.000 habitants, tindrà directament efectes de resolució executòria.
  
En virtut de tot el que antecedeix, a proposta del sotssecretari d'Urbanisme i Ordenació Territorial i vist el dictamen de la Comissió Informativa, la Comissió Territorial d'Urbanisme, en sessió de 23 d'abril de 1998, acorda aprovar definitivament el Pla Especial del Passeig Marítim en façana del litoral nord de Peníscola.
  
Contra l'anterior acord, que no posa fi a la via administrativa, es pot interposar recurs ordinari davant el conseller d'Obres Públiques, Urbanisme i Transports, en el termini d'un mes, sense perjudici de qualsevol altra via de recurs que s'estime procedent.-
  
Castelló de la Plana, 23 d'abril de 1998.- El secretari de la Comissió Territorial d'Urbanisme: Fernando Renau Faubell